Դպրոցն ավարտելուց հետո, պատերազմի թեժ օրերին բանակ մեկնեց նաեւ Տամարա Կարավաեւան, որի ծնողները մշտական բնակություն էին հաստատել Երեւանում: Նա 46-րդ բանակի հետախուզական ջոկատների կազմում մարտերով հասավ Ավստրիա ու Չեխոսլովակիա եւ կրտսեր լեյտենանտի կոչումով տուն վերադարձավ 1945 թվականի հոկտեմբերին: Կարավաեւայի մարտական ծառայությունները բարձր գնահատվեցին: Նա պարգեւատրվեց «Մարտական ծառայությունների համար», «Կովկասի պաշտպանության համար», «Բելգրադի ազատագրման համար» եւ ուրիշ մեդալներով: